Timora
Timora (indonēziešu: Pulau Timor) ir sala dienvidaustrumu Āzijā, lielākā no Mazajām Zunda salām. Dienvidos to apskalo Timoras jūra, ziemeļos — Savu jūra un Vetaras šaurums. Tā ir sadalīta starp divām valstīm — Indonēziju un Austrumtimoru. Salas nosaukums ir radies no vārda "timur", kas malajiešu valodā nozīmē "austrumi" — sala atrodas Mazo Zunda salu austrumu galā.